Neuvoston 21 päivänä tammikuuta 2003 vahvistama

Yhteinen kanta (EY) N:o 8/2003

Euroopan parlamentin ja neuvoston direktiivin 2002/.../EY antamiseksi tiettyjen vaarallisten aineiden ja valmisteiden markkinoille saattamisen ja käytön rajoituksia koskevien jäsenvaltioiden lakien, asetusten ja hallinnollisten määräysten lähentämisestä annetun neuvoston direktiivin 76/769/ETY muuttamisesta kahdennenkymmenennenviidennen kerran (syöpää tai perimän muutoksia aiheuttaviksi tai lisääntymiselle vaarallisiksi luokiteltavat aineet - c/m/r)

(2003/C 64 E/02)

(ETA:n kannalta merkityksellinen teksti)

EUROOPAN PARLAMENTTI JA EUROOPAN UNIONIN NEUVOSTO, jotka

ottavat huomioon Euroopan yhteisön perustamissopimuksen ja erityisesti sen 95 artiklan,

ottavat huomioon komission ehdotuksen(1),

ottavat huomioon talous- ja sosiaalikomitean lausunnon(2),

noudattavat perustamissopimuksen 251 artiklassa määrättyä menettelyä(3),

sekä katsovat seuraavaa:

(1) Neuvoston direktiivissä 76/769/ETY(4) säädetään tiettyjen vaarallisten aineiden ja valmisteiden markkinoille saattamisen ja käytön rajoituksista.

(2) Tässä direktiivissä säädetyt toimenpiteet sisältyvät syöväntorjunnan toimintaohjelman hyväksymisestä kansanterveyden alalla vuosiksi 1996-2000 29 päivänä maaliskuuta 1996 tehdyssä Euroopan parlamentin ja neuvoston päätöksessä N:o 646/96/EY(5) esitettyyn toimintaohjelmaan.

(3) Terveyden suojelun ja kuluttajien turvallisuuden parantamiseksi syöpää tai perimän muutoksia aiheuttaviksi tai lisääntymiselle vaarallisiksi luokiteltuja aineita sekä kyseisiä aineita sisältäviä valmisteita ei saa saattaa markkinoille yleisön saataville.

(4) Direktiivin 76/769/ETY muuttamisesta neljännentoista kerran 20 päivänä joulukuuta 1994 annetussa Euroopan parlamentin ja neuvoston direktiivissä 94/60/EY(6) vahvistetaan direktiivin 76/769/ETY liitteessä I oleviin 29, 30 ja 31 kohtaan liittyvässä lisäyksessä luettelo syöpää tai perimän muutoksia aiheuttaviksi tai lisääntymiselle vaarallisiksi luokiteltavista, ryhmään 1 tai 2 kuuluvista aineista. Näitä aineita ja niitä sisältäviä valmisteita ei saisi saattaa markkinoille suuren yleisön käyttöön.

(5) Direktiivin 94/60/EY mukaan kyseistä luetteloa täydennetään hyvin pian sen jälkeen, kun vaarallisten aineiden luokitusta, pakkaamista ja merkintöjä koskevien lakien, asetusten ja hallinnollisten määräysten lähentämisestä 27 päivänä kesäkuuta 1967 annetussa neuvoston direktiivissä 67/548/ETY(7) olevan liitteen I, joka sisältää luettelon syöpää tai perimän muutoksia aiheuttavista tai lisääntymiselle vaarallisiksi luokiteltavista, ryhmään 1 tai 2 kuuluvista aineista, mukauttaminen tekniikan kehitykseen on julkaistu.

(6) Neuvoston direktiivin 67/548/ETY ja erityisesti sen liitteen I mukauttamisesta tekniikan kehitykseen kahdennenkymmenennenkahdeksannen kerran annetussa komission direktiivissä 2001/59/EY(8) luetellaan kaksi ainetta, jotka on äskettäin luokiteltu syöpää aiheuttaviksi, ryhmään 1 kuuluviksi aineiksi, yhdeksäntoista ainetta, jotka on äskettäin luokiteltu syöpää aiheuttaviksi, ryhmään 2 kuuluviksi aineiksi, viisi ainetta, jotka on äskettäin luokiteltu perimän muutoksia aiheuttaviksi, ryhmään 2 kuuluviksi aineiksi, yksi aine, joka on äskettäin luokiteltu lisääntymiselle vaaralliseksi, ryhmään 1 kuuluvaksi aineeksi ja kuusitoista ainetta, jotka on äskettäin luokiteltu lisääntymiselle vaarallisiksi, ryhmään 2 kuuluviksi aineiksi.

(7) Nämä aineet olisi lisättävä direktiivin 76/769/ETY liitteen I lisäyksessä olevaan luetteloon.

(8) Direktiivissä 2001/59/EY syöpää tai perimän muutoksia aiheuttaviksi tai lisääntymiselle vaarallisiksi, ryhmään 1 tai 2 kuuluviksi äskettäin luokiteltujen aineiden riskit ja hyödyt on otettu huomioon.

(9) Tätä direktiiviä sovelletaan rajoittamatta niiden yhteisön säännösten soveltamista, joilla vahvistetaan työntekijöiden suojelun vähimmäisvaatimukset. Nämä säännökset sisältyvät toimenpiteistä työntekijöiden turvallisuuden ja terveyden parantamisen edistämiseksi työssä 12 päivänä kesäkuuta 1989 annettuun neuvoston direktiiviin 89/391/ETY(9) ja siihen perustuviin erityisdirektiiveihin, erityisesti työntekijöiden suojelemisesta syöpäsairauden vaaraa aiheuttaville tekijöille altistumiseen työssä liittyviltä vaaroilta 28 päivänä kesäkuuta 1990 annettuun neuvoston direktiiviin 90/394/ETY(10),

OVAT ANTANEET TÄMÄN DIREKTIIVIN:

1 artikla

Tämän direktiivin liitteessä luetellut aineet lisätään direktiivin 76/769/ETY liitteessä I olevan lisäyksen kohdissa 29, 30 ja 31 lueteltuihin aineisiin. Tämän direktiivin liitteen 1 kohdan c alakohdassa luetellut aineet poistetaan direktiivin 76/769/ETY liitteen I 29 kohdassa olevasta luettelosta 2.

2 artikla

1. Jäsenvaltioiden on annettava ja julkaistava tämän direktiivin noudattamisen edellyttämät lait, asetukset ja hallinnolliset määräykset...(11) mennessä. Niiden on ilmoitettava tästä komissiolle viipymättä.

Niiden on sovellettava näitä säännöksiä...(12) alkaen.

2. Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.

3 artikla

Tämä direktiivi tulee voimaan päivänä, jona se julkaistaan Euroopan unionin virallinen lehti.

4 artikla

Tämä direktiivi on osoitettu kaikille jäsenvaltioille.

Tehty...

Euroopan parlamentin puolesta

Puhemies

Neuvoston puolesta

Puheenjohtaja

(1) EYVL C 126 E, 28.5.2002, s. 398.

(2) EYVL C 221, 17.9.2002, s. 8.

(3) Euroopan parlamentin lausunto, annettu 11. kesäkuuta 2002 (ei vielä julkaistu virallisessa lehdessä), neuvoston yhteinen kanta, vahvistettu 21. tammikuuta 2003 ja Euroopan parlamentin päätös, tehty...(ei vielä julkaistu virallisessa lehdessä).

(4) EYVL L 262, 27.9.1976, s. 201, direktiivi sellaisena kuin se on viimeksi muutettuna komission direktiivillä 2002/62/EY (EYVL L 183, 12.7.2002, s. 58).

(5) EYVL L 95, 16.4.1996, s. 9, päätös kumottu 31. joulukuuta 2002 päätöksellä 1786/2002/EY (EYVL L 271, 9.10.2002, s. 1).

(6) EYVL L 365, 31.12.1994, s. 1.

(7) EYVL 196, 16.8.1967, s. 1, direktiivi sellaisena kuin se on viimeksi muutettuna komission direktiivillä 2001/59/EY (EYVL L 225, 21.8.2001, s. 1).

(8) EYVL L 225, 21.8.2001, s. 1.

(9) EYVL L 183, 29.6.1989, s. 1.

(10) EYVL L 196, 26.7.1990, s. 1, direktiivi sellaisena kuin se on viimeksi muutettuna neuvoston direktiivillä 1999/38/EY (EYVL L 138, 1.6.1999, s. 66).

(11) Vuoden kuluttua tämän direktiivin voimaantulosta.

(12) Kahdeksantoista kuukauden kuluttua tämän direktiivin voimaantulosta.

LIITE

Muutetaan direktiivin 76/769/ETY liitteen I lisäystä seuraavasti:1) Muutetaan otsakkeen "Kohta 29 - syöpää aiheuttavat aineet" alla olevaa luetteloa seuraavasti:a) Lisätään ryhmän 1 luetteloon seuraavat aineet:

>TAULUKON PAIKKA>

b) Lisätään ryhmän 2 luetteloon seuraavat aineet:

>TAULUKON PAIKKA>

c) Poistetaan ryhmän 2 luettelosta seuraavat aineet:

>TAULUKON PAIKKA>

2) Lisätään otsakkeen "Kohta 30 - perimän muutoksia aiheuttavat aineet" alla olevaan ryhmän 2 luetteloon seuraavat aineet:

>TAULUKON PAIKKA>

3) Muutetaan otsakkeen "Kohta 31 - lisääntymiselle vaaralliseksi luokitellut aineet" alla olevaa luetteloa seuraavasti:a) Lisätään ryhmän 1 luetteloon seuraavat aineet:

>TAULUKON PAIKKA>

b) Lisätään ryhmän 2 luetteloon seuraavat aineet:

>TAULUKON PAIKKA>

EHDOTUS NEUVOSTON PERUSTELUIKSI

I JOHDANTO

1. Komissio esitti 12.2.2002 ehdotuksen Euroopan parlamentin ja neuvoston direktiiviksi tiettyjen vaarallisten aineiden ja valmisteiden markkinoille saattamisen ja käytön rajoituksia koskevan neuvoston direktiivin 76/769/ETY muuttamisesta kahdennenkymmenennenviidennen kerran (syöpää tai perimän muutoksia aiheuttaviksi tai lisääntymiselle vaarallisiksi luokiteltavat aineet - c/m/r)(1).

Ehdotuksen perustana on perustamissopimuksen 95 artikla.

2. Euroopan parlamentti antoi lausuntonsa ensimmäisessä käsittelyssä 11.6.2002(2).

3. Talous- ja sosiaalikomitea antoi lausuntonsa 29.5.2002(3).

4. Neuvosto vahvisti 21.1.2003 yhteisen kantansa perustamissopimuksen 251 artiklan mukaisesti.

II TAVOITE

Komission ehdotuksen tavoitteena on lisätä direktiivin 76/769/ETY liitteeseen I luettelo syöpää tai perimän muutoksia aiheuttavista tai lisääntymiselle vaarallisiksi luokiteltavista, ryhmään 1 tai 2 kuuluvista aineista. Ehdotuksessa kielletään näiden aineiden käyttö aineissa tai valmisteissa, joita saatetaan markkinoille suurelle yleisölle myytäväksi.

III YHTEISEN KANNAN ERITTELY

1. Neuvosto on käsitellyt ehdotusta vuoden 2002 keväästä lähtien. Neuvoston yhteinen kanta on pääosin sama kuin komission ehdotus.

2. Euroopan parlamentti hyväksyi 11.6.2002 5 tarkistusta, ehdotti rajoituksien laajentamista käsittämään tuotteet ja pyysi komissiota esittämään asiaa koskevia ehdotuksia vuoden 2002 loppuun mennessä. Lisäksi parlamentti ehdotti, että kosmeettisten valmisteiden sisältämiä CMR-aineita koskeva poikkeus lakkautetaan.

3. Tarkistuksen 5 sekä tarkistusten 3 ja 6 toisen kohdan osalta neuvosto on yleisesti ottaen Euroopan parlamentin tavoin huolestunut tuotteissa esiintyvistä CMR-aineista. Neuvosto ei kuitenkaan voi hyväksyä direktiivin soveltamisalan laajentamista parlamentin ehdottamalla tavalla, jos sen perustana ei ole tieteellistä arviota tai riskinarviointia. Nykyisen lainsäädännön mukaan jäsenvaltioiden ja komission tehtävänä on päättää riskinarvioinnin perusteella, ovatko tietyt aineet tai niitä sisältävät valmisteet ja tuotteet vaaraksi terveydelle tai ympäristölle. Tässä yhteydessä olisi muistettava, että CMR-aineita on hyvin paljon ja että niitä esiintyy lukemattomissa tuotteissa. Tuoteperusteista lähestymistapaa CMR-aineisiin olisi siten nykyisen lainsäädännön puitteissa mahdotonta soveltaa käytäntöön.

Lisäksi neuvosto katsoo, että ehdotetut rajoitukset, jotka koskevat tiettyjä CMR-aineita ja niitä sisältäviä valmisteita, mahdollistavat riittävät toimenpiteet kyseisten CMR-aineiden käytön rajoittamiseksi ja että nämä toimenpiteet olisi toteutettava viipymättä. Tämän vuoksi neuvosto ei voi hyväksyä näitä parlamentin esittämiä tarkistuksia, vaan on hylännyt ne.

Lopuksi on syytä panna merkille, että tuotteissa olevia kemikaaleja koskevaa kysymystä tullaan käsittelemään uuden kemikaalipolitiikan kehittämisen yhteydessä. Neuvoston mielestä kyseisen politiikan suunnitelluilla toimenpiteillä parannetaan huomattavasti vaarallisten aineiden riskinhallinnan tehokkuutta, mukaan lukien tuotteisiin sisältyvät CMR-aineet.

4. Tarkistusten 1 ja 2 sekä tarkistusten 3 ja 6 ensimmäisen kohdan osalta neuvosto on samaa mieltä parlamentin tavoitteesta varmistaa, että vaarallisten aineiden direktiivin mukaisesti rajoitettuihin CMR-aineisiin olisi kohdistettava samoja rajoituksia kosmeettisissa aineissa. Neuvosto katsoo kuitenkin, että kosmeettisiin tuotteisiin sisältyviä CMR-aineita olisi käsiteltävä kosmetiikkadirektiivin (direktiivi 76/768/ETY) yhteydessä, eikä sen vuoksi voi hyväksyä parlamentin esittämiä tarkistuksia.

On myös syytä palauttaa mieleen, että kosmetiikkadirektiivin seitsemännen muutoksen yhteydessä parlamentti ja neuvosto ovat lopullista hyväksyntää odotettaessa sopineet kaikkien ryhmään 1 ja 2 kuuluvien CMR-aineiden kieltämisestä.

(1) EYVL C 126 E, 28.5.2002, s. 398.

(2) EYVL: ei vielä julkaistu.

(3) EYVL C 221, 17.9.2002, s. 8.